ddrg/super_eurlex huggingface dataset:
(2)

Ved skrivelse registreret i Kommissionen den 17. maj 2022 anmodede Bulgarien om tilladelse til at indføre en særlig foranstaltning, der fraviger artikel 287, nr. 17), i direktiv 2006/112/EF og derved åbner mulighed for at momsfritage afgiftspligtige personer, hvis årlige omsætning højst er lig med modværdien i national valuta af 51 130 EUR beregnet på grundlag af kursen på dagen for landets tiltrædelse (»den særlige foranstaltning«). Den særlige foranstaltning vil finde anvendelse indtil den 31. december 2024, som er fristen for medlemsstaternes gennemførelse af Rådets direktiv (EU) 2020/285 (2). Det følger af nævnte direktiv, at medlemsstaterne fra den 1. januar 2025 vil kunne momsfritage levering af varer og ydelser, der foretages af afgiftspligtige personer, hvis årlige omsætning i en given medlemsstat ikke overstiger 85 000 EUR eller modværdien i national valuta.
(6)

I henhold til artikel 257, stk. 2, i aftalen er Underudvalget vedrørende Intellektuel Ejendom, der er nedsat af parterne i overensstemmelse med artikel 257, stk. 1, i aftalen, ansvarligt for at vurdere de oplysninger, der er omhandlet i aftalens artikel 209, og for at forelægge Handelsudvalget, der er nedsat af parterne i overensstemmelse med artikel 12, stk. 1, i aftalen, forslag om ændring af tillæg 1 til bilag XIII til aftalen.
(2)

Forordning (EU) 2018/1861 udgør retsgrundlaget for Schengeninformationssystemet for så vidt angår forhold, der er omfattet af anvendelsesområdet for tredje del, afsnit V, kapitel 2, i traktaten om Den Europæiske Unions funktionsmåde (TEUF), og forordning (EU) 2018/1862 udgør retsgrundlaget for Schengeninformationssystemet for så vidt angår forhold, der er omfattet af anvendelsesområdet for tredje del, afsnit V, kapitel 4 og 5, i TEUF. Det forhold, at retsgrundlaget for Schengeninformationssystemet består af særskilte retsakter, berører ikke princippet om, at Schengeninformationssystemet udgør ét enkelt informationssystem, der bør fungere som et sådant.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/2205

af 9. november 2022

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2022/1224 (ATALANTA/6/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, stk. 1, og

ud fra følgende betragtninger:

(1) I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (den »øverstbefalende for EU-styrken«).

(2) Den 13. juli 2022 vedtog PSC afgørelse (FUSP) 2022/1224 (2) om udnævnelse af flotilleadmiral Rui Miguel Marcelo CORREIA til øverstbefalende for EU-styrken.

(3) Den 16. september 2022 indstillede den øverstbefalende for EU-operationen kommandør Nuno Filipe Cortes LOPES til ny øverstbefalende for EU-styrken fra den 2. december 2022. De portugisiske myndigheder oplyste, at kommandør Nuno Filipe Cortes LOPES ville blive forfremmet til flotilleadmiral, inden han udnævnes til øverstbefalende for EU-styrken.

(4) EU's Militærkomité tilsluttede sig den 22. september 2022 denne indstilling.

(5) Afgørelse (FUSP) 2022/1224 bør derfor ophæves —

VEDTAGET DENNE AFGØRELSE:

Artikel 1 Flotilleadmiral Nuno Filipe Cortes LOPES udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 2. december 2022.

Artikel 2 Afgørelse (FUSP) 2022/1224 ophæves.

Artikel 3 Denne afgørelse træder i kraft den 2. december 2022.

Udfærdiget i Bruxelles, den 9. november 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2022/1224 af 13. juli 2022 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2022/1179 (ATALANTA/5/2022) (EUT L 188 af 15.7.2022, s. 150).
(4)

Som fastsat i artikel 7, stk. 5, i del A, afdeling 2, i bilag 31 til handels- og samarbejdsaftalen skal Specialudvalget om Vejtransport fastsætte de tekniske og proceduremæssige specifikationer for Det Forenede Kongeriges anvendelse af IMI. Disse specifikationer er nødvendige for at gøre det muligt for operatører og kompetente myndigheder at tilslutte sig IMI og dermed give operatørerne mulighed for at indsende deres udstationeringserklæringer og de kompetente myndigheder mulighed for at deltage i det administrative samarbejde beskrevet i betragtning 1 og 2. Unionen har gennemført disse specifikationer ved Kommissionens gennemførelsesforordning (EU) 2021/2179 (3).
RÅDETS AFGØRELSE (EU) 2022/2193

af 22. december 2021

om undertegnelse og indgåelse af aftalen mellem Den Europæiske Union og Republikken Peru om rammerne for Republikken Perus deltagelse i Den Europæiske Unions krisestyringsoperationer

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,

under henvisning til forslaget fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

Den 21. september 2020 vedtog Rådet en afgørelse om bemyndigelse til at indlede forhandlinger om en aftale mellem Unionen og Republikken Peru om rammerne for sidstnævntes deltagelse i Unionens krisestyringsoperationer.

Unionens højtstående repræsentant for udenrigsanliggender og sikkerhedspolitik forhandlede i overensstemmelse med artikel 37 i traktaten om Den Europæiske Union efterfølgende aftalen mellem Den Europæiske Union og Republikken Peru om rammerne for Republikken Perus deltagelse i Den Europæiske Unions krisestyringsoperationer (»aftalen«).

VEDTAGET DENNE AFGØRELSE:

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Unionen.
(1)

Aftalen mellem Den Europæiske Union og Republikken Vanuatu om visumfritagelse for kortvarige ophold (1) (»aftalen«) blev undertegnet den 28. maj 2015 og har fundet midlertidig anvendelse siden denne dato (2) for at gøre det lettere for statsborgere i Vanuatu at rejse til Unionen og for unionsborgere at rejse til Vanuatu.
5)

Det er hensigtsmæssigt at fastlægge den holdning, der skal indtages på Unionens vegne i Det Regionale Styringsudvalg til afgørelsen om vedtagelsen af transportfællesskabets budget for 2023, da en sådan afgørelse er nødvendig for, at transportfællesskabets permanente sekretariat kan fungere, og vil være bindende for Unionen.
(6)

Der er intet biocidholdigt produkt at vurdere, da ansøgeren har trukket sin ansøgning om godkendelse af BIT til anvendelse i biocidholdige produkter for produkttype 10 tilbage. Den kompetente myndighed afsluttede derfor ikke sin vurderingsrapport og Det Europæiske Kemikalieagentur udarbejdede ikke en udtalelse. Endelig, da der ikke er et biocidholdigt produkt af produkttype 10, der indeholder BIT, som kan forventes at opfylde kriterierne i artikel 19, stk. 1, litra b), i forordning (EU) nr. 528/2012, er betingelserne i artikel 4, stk. 1, i nævnte forordning ikke opfyldt. Eftersom der også er behov for at sikre, at behandlede artikler, der er behandlet med eller tilsigtet er tilført BIT til produkttype 10, ikke længere bringes i omsætning på EU-markedet, bør BIT til anvendelse i biocidholdige produkter af produkttype 10 ikke godkendes.
(3)

I et bilag findes der ud over et supplerende dokument med titlen »Whatever it Takes Manifesto« ligeledes yderligere oplysninger om emnet, målene og baggrunden for initiativet, og årsagerne til at støtte initiativet er beskrevet og præciseret heri. Initiativet har til formål at fejre en »Whatever it Takes-dag« som et »fælleseuropæisk symbol«, der henviser til den erklæring, som den tidligere formand for Den Europæiske Centralbank, Mario Draghi, fremsatte den 26. juli 2012, og som ifølge initiativtagerne har formet euroområdets historie og den økonomiske integration ved at udgøre et markant eksempel på moderne lederskab og en inspirerende vision. Forslaget ledsages endvidere af »tre nøglebudskaber« til støtte for deres anmodning om en »Whatever it Takes-dag«: »a) at markere et af de mest afgørende tiltag for at redde euroen i anerkendelse af EU's institutionelle visdom og modstandsdygtighed under den store recession, der i alvorlig grad truede euroområdet og de nationale økonomier, b) at samle EU's stemmer og fejre de europæiske værdier demokrati, kulturel mangfoldighed, fred og menneskerettigheder i en tid med let til hånlig kritik, samfundsmæssig ekstremisme, euroskepsis og populisme i hele Europa og c) at sætte fokus på den tilpasningsevne og den evne til at løse kriser, som de europæiske institutioner er nødt til at bevare for at skabe fremskridt og tackle det, som fremtiden bringer.«
(3)

UNSCR 2653 (2022) fastslår, at situationen i Haiti fortsat udgør en trussel mod den internationale fred og sikkerhed, og kræver, at der anvendes rejserestriktioner for personer, der skal udpeges af den komité, som er nedsat i henhold til punkt 19 i UNSCR 2653 (2022) (»sanktionskomitéen«), og at alle pengemidler og økonomiske ressourcer tilhørende personer eller enheder, der er udpeget af sanktionskomitéen, indefryses, og at der indføres en våbenembargo over for personer eller enheder, som sanktionskomitéen har udpeget.
(2)

Det fremgår af de oplysninger, som Kommissionen har modtaget fra medlemsstaterne, at anmodningerne om undtagelser skyldes, at der er behov for større tilpasninger af nationale administrative og statistiske systemer for fuldt ud at opfylde kravene i forordning (EF) nr. 1338/2008.
—

Rådet bør straks vedtage sin holdning til forslaget til ændringsbudget nr. 5 til det almindelige budget for 2022 med henblik på hurtigt at stille tilstrækkelige bevillinger til rådighed, blandt andet a) for at styrke nødforanstaltningerne inden for fødevarekædeområdet i programmet for det indre marked, b) for at fremrykke og styrke EU-civilbeskyttelsesmekanismen med henblik på fortsat at kanalisere bistand i naturalier til Ukraine og lease helikoptere og andre lette fly for at øge Unionens beredskab med hensyn til brandslukning fra luften og c) for at øge de administrative udgifter og pensionerne i udgiftsområde 7 som følge af høj inflation og hurtigt stigende energipriser. Der bør derfor ske fravigelse af den periode på otte uger, der er omhandlet i artikel 4 i protokol nr. 1 om de nationale parlamenters rolle i Den Europæiske Union, der er knyttet som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab —
(8)

Propiconazol er klassificeret som reproduktionstoksisk i kategori 1B i overensstemmelse med Europa-Parlamentets og Rådets forordning (EF) nr. 1272/2008 (6) og opfylder derfor udelukkelseskriteriet i artikel 5, stk. 1, litra c), i forordning (EU) nr. 528/2012. Desuden anses propiconazol for at have hormonforstyrrende egenskaber, der kan have skadelige virkninger for mennesker, og opfylder derfor udelukkelseskriteriet i artikel 5, stk. 1, litra d), i forordning (EU) nr. 528/2012. Undersøgelsen for at afgøre, om mindst én af betingelserne i nævnte forordnings artikel 5, stk. 2, første afsnit, er opfyldt, og om godkendelsen af propiconazol derfor kan fornyes, er i gang, men det er ikke muligt at afslutte denne undersøgelse, inden den nuværende godkendelse udløber.
1.

For at opfylde sine formål og målsætninger skal EU-SOLARIS ERIC, enten direkte eller via tredjeparter, gøre følgende: a) give det europæiske forskersamfund og erhvervsliv reel adgang til de ressourcer og tjenester, der stilles til rådighed af de nationale knudepunkter i overensstemmelse med de regler, der er fastsat i nærværende vedtægter b) forbedre interoperabiliteten mellem medlemmernes og observatørernes CSP/STE-specialiserede forskningscentre c) etablere og anvende teknologiske fremskridt i forbindelse med ressourcer og tjenester i tilknytning til CSP/STE d) indgå samarbejdsaftaler med tredjeparter e) udbyde uddannelse og lette forskermobiliteten med henblik på at styrke og strukturere det europæiske forskningsrum f) etablere internationale forbindelser med andre organisationer og myndigheder, både offentlige og private, europæiske og ikke-europæiske, som er interesseret i dets aktiviteter og er aktive på beslægtede områder g) koordinere aktiviteter med andre europæiske FoU-aktører inden for CSP/STE h) enhver anden aktivitet, der er nødvendig for at opfylde EU-SOLARIS ERIC's formål og målsætninger.
(3)

Som en alternativ foranstaltning er det i projektet planlagt at skabe adgang til et sikkert område gennem en vertikal nødudgang til overfladen efter 3,895 km fra indkørslen til Miglionico-tunnellen med det formål at evakuere passagerer og give redningskøretøjer adgang. Den foreslåede foranstaltning er i overensstemmelse med kravene i det italienske ministerielle dekret af 28. oktober 2005 om sikkerhed i jernbanetunneller (3), i henhold til hvilket der skal være konstrueret en nødudgang ca. hver 4. km for tunneller med en længde på over 5 km. En særlig og detaljeret risikoanalyse var blevet udført af den italienske infrastrukturforvalter i overensstemmelse med Kommissionens gennemførelsesforordning (EU) nr. 402/2013 (4), hvori det blev påvist, at alle kortlagte risici i dette tilfælde ligger inden for grænserne for, hvad der er acceptabelt. Det konkluderes derfor i analysen, at sikkerheden i tunnellen med anvendelsen af den afhjælpende foranstaltning anses for at være acceptabel, og at ikkeanvendelsen af afsnit 4.2.1.5.2, litra b), nr. 1), i bilaget til forordning (EU) nr. 1303/2014 ikke vil bringe sikkerheden i tunnellen i fare.
KOMMISSIONENS AFGØRELSE

af 17 november 2022

om fri- og helligdage i 2024 for Den Europæiske Unions tjenestemænd og øvrige ansatte med tjenestested i Bruxelles eller Luxembourg

(2022/C 440/05)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, der er fastsat ved Rådets forordning (EØF, Euratom, EKSF) nr. 259/68 (1), særlig vedtægtens artikel 61 og ansættelsesvilkårenes artikel 16 og 91,

under henvisning til de fælles bestemmelser om fastsættelse af listen over fri- og helligdage for De Europæiske Fællesskabers tjenestemænd (2), særlig artikel 1, stk. 3, og

ud fra følgende betragtninger:

(1) I henhold til artikel 61 i vedtægten for tjenestemænd i Den Europæiske Union og artikel 16 og 91 i ansættelsesvilkårene for de øvrige ansatte i Den Europæiske Union bør der fastsættes en liste over fri- og helligdage i 2024 for Den Europæiske Unions tjenestemænd og øvrige ansatte med tjenestested i Bruxelles eller Luxembourg.

(2) I 2024 falder påskedag den 31. marts.

(3) I 2024 falder den 24. december på en tirsdag.

(4) Listen over fri- og helligdage i 2024 blev forelagt kollegiet af administrationschefer den 12. oktober 2022 med henblik på en udtalelse —

BESTEMT FØLGENDE:

Eneste artikel Der fastsættes følgende fri- og helligdage i 2024 for tjenestemænd og øvrige ansatte med tjenestested i Bruxelles og Luxembourg: 1. januar nytårsdag 2. januar dagen efter nytårsdag 28. marts skærtorsdag 29. marts langfredag 1. april 2. påskedag 1. maj arbejdernes internationale kampdag 9. maj årsdagen for Schumanerklæringen fra 1950/Kristi Himmelfartsdag 10. maj dagen efter Kristi himmelfartsdag 20. maj 2. pinsedag 15. august Mariæ Himmelfartsdag 1. november Allehelgensdag 23. december til 31. december 7 dage, jul og nytår 2024 I ALT 18 dage

Udfærdiget i Bruxelles, den 17 november 2022. På Kommissionens vegne Johannes HAHN Kommissionsmedlem

(1) EFT L 56 af 4.3.1968, s. 1.

(2) Konsolideret udgave af vedtægten som offentliggjort af Kommissionens tjenestegrene i januar 2003, s. IV.
(6)

Den tekniske løsning bør være i overensstemmelse med principperne om databeskyttelse gennem design og databeskyttelse gennem standardindstillinger. Oplysningerne til generering af statistikker bør stilles til rådighed på en sådan måde, at der sikres korrekt anonymisering af resultaterne, samtidig med at der anvendes effektiv dataminimering for at forebygge risikoen for at udlede oplysninger fra de registrerede.
(7)

Formålet med denne foranstaltning er at forbedre Bosnien-Hercegovinas væbnede styrkers kapaciteter, på en afbalanceret måde at bidrage til at styrke Bosnien-Hercegovinas ejerskab over de væbnede styrkers processer og at øge den militære interoperabilitet med Unionens kapaciteter med henblik på at øge Bosnien-Hercegovinas væbnede styrkers deltagelse i fremtidige missioner og operationer under den fælles sikkerheds- og forsvarspolitik (FSFP), uden at det berører anden mulig støtte, der finansieres af Den Nordatlantiske Traktats Organisation (NATO) eller andre internationale partnere.
(1)

Rådets afgørelse (FUSP) 2021/509 (1) etablerede den europæiske fredsfacilitet til medlemsstaternes finansiering af EU-aktioner under den fælles udenrigs- og sikkerhedspolitik med henblik på at bevare fred, forebygge konflikter og styrke den internationale sikkerhed i henhold til traktatens artikel 21, stk. 2, litra c). I henhold til artikel 1, stk. 2, i afgørelse (FUSP) 2021/509 skal den europæiske fredsfacilitet navnlig anvendes til at finansiere bistandsforanstaltninger såsom aktioner til at styrke tredjelandes og regionale og internationale organisationers kapaciteter vedrørende militær- og forsvarsanliggender.
Artikel 5

Overvågning, kontrol og evaluering

1. Den højtstående repræsentant sikrer overvågning af modtagerens opfyldelse af de forpligtelser, der fastsættes i artikel 3. Denne overvågning skal anvendes til at skabe bevidsthed om konteksten og risiciene for tilsidesættelse af de forpligtelser, der fastsættes i artikel 3, og bidrage til at forebygge sådanne tilsidesættelser, herunder krænkelser af international menneskerettighedslovgivning og den humanitære folkeret begået af enheder, som modtager støtte inden for rammerne af bistandsforanstaltningen.

3. Den højtstående repræsentant foretager en evaluering i form af en struktureret første vurdering af bistandsforanstaltningen seks måneder efter den første levering af udstyr. Dette kan indebære besøg på stedet for at besigtige det udstyr, de forsyninger og de tjenesteydelser, der leveres inden for rammerne af bistandsforanstaltningen, eller enhver anden effektiv type af oplysninger, der gives uafhængigt. En endelig evaluering foretages, når leveringen af udstyr, forsyninger og tjenester inden for rammerne af bistandsforanstaltningen er afsluttet, for at vurdere, hvorvidt bistandsforanstaltningen har bidraget til at nå de mål, der er omhandlet i artikel 1, stk. 2.
(1)

Rådets afgørelse (FUSP) 2021/509 (1) etablerede den europæiske fredsfacilitet til medlemsstaternes finansiering af EU-aktioner under den fælles udenrigs- og sikkerhedspolitik med henblik på at bevare freden, forebygge konflikter og styrke den internationale sikkerhed i overensstemmelse med traktatens artikel 21, stk. 2, litra c). I henhold til artikel 1, stk. 2, litra b), nr. i), i afgørelse (FUSP) 2021/509 skal den europæiske fredsfacilitet navnlig anvendes til at finansiere bistandsforanstaltninger såsom aktioner til at styrke tredjelandes og regionale og internationale organisationers kapaciteter vedrørende militær- og forsvarsanliggender.
(4)

I forbindelse med ECB's interne drift er forskellige forretningsområder i ECB (herunder Generaldirektoratet for Human Resources (DG/HR), Compliance and Governance-kontoret (CGO), Direktoratet for Intern Revision (D/IA) og Generaldirektoratet for Juridiske Tjenester (DG/L)) overdraget opgaver inden for de retlige rammer, der regulerer ansættelse i ECB, og som omfatter behandling af personoplysninger. Sådanne opgaver kan for eksempel omfatte foranstaltninger, der er truffet i forbindelse med potentielle overtrædelser af tjenestepligter (herunder undersøgelser af upassende adfærd i henhold til ECB’s ramme for værdighed på arbejdspladsen og opfølgningen på indberetningen af ulovlige aktiviteter eller overtrædelse af tjenestepligter, der indgives via en hvilken som helst kanal, herunder bl.a. ECB's whistleblowing-værktøj), opgaver vedrørende udnævnelsesprocedurer, opgaver varetaget af DG/HR under udførelsen af dets funktioner i forbindelse med resultatstyring, forfremmelse, direkte udnævnelse af ECB's personale, professionel udvikling, herunder kalibrering af talent i og på tværs af forretningsområder, lønforhøjelse og bonus og afgørelser om mobilitet og orlov; undersøgelsen af interne klager fremsat af ansatte i ECB (herunder gennem den administrative revision, klageprocedurer, særlige klageprocedurer eller lægefaglige udvalg) og opfølgning på disse, CGO's rådgivende opgaver i henhold til ECB's etiske ramme (der er fastsat i del 0 i ECB's personaleregler) og CGO's opgaver i forbindelse med overvågningen af private finansielle aktiviteter med henblik på overholdelse (herunder samarbejde med eksterne tjenesteudbydere udnævnt i henhold til artikel 0.4.3.3 i ECB's personaleregler og de revisioner, der udføres af D/IA og de opgaver, der udføres inden for rammerne af administrativt cirkulære 01/2006 om interne administrative undersøgelser (3), når de udfører undersøgende aktiviteter og administrative undersøgelser i tilfælde, der kan have disciplinære dimensioner, der omfatter ansatte i ECB (herunder opgaver for de personer, der foretager undersøgelsen eller undersøgelsespanelet, hvis de har pligt til at indsamle beviser og fastlægge de relevante faktiske forhold).
(40)

Med hensyn til, om andre transportformer tilbyder et tilstrækkeligt serviceniveau, bemærker Kommissionen, at der i artikel 1 i det endelige udkast til dekret er fastsat en mere detaljeret række af relevante og objektive krav, som tager højde for konnektivitetens kvalitet både for punkt-til-punkt- og transitpassager. Dertil kommer, at de franske kompetente myndigheder har forpligtet sig til forud for hver fartplansæson at vurdere, hvorvidt togforbindelserne tilbyder et tilstrækkeligt serviceniveau for de givne ruter (jf. artikel 1 i det endelige udkast til dekret) og derefter informere potentielt interesserede luftfartsselskaber om hvilke ruter, der fortsat kan betjenes. Det betyder også, at en rute, som det tidligere har været forbudt at betjene, potentielt kan betjenes igen, hvis kvaliteten af jernbanetjenesterne ændres og ikke længere opfylder betingelserne for et passende serviceniveau, hvilket tilskynder kvalitetsjernbanetjenester til at yde en passende service. Kommissionen mener, at en sådan dynamisk tilgang, hvor jernbanetjenesternes fremtidige udvikling tages i betragtning, vil fremme multimodaliteten i tråd med målsætningerne i mobilitetsstrategien og gavne konnektiviteten.